Για τον έμπειρο κλινικό γιατρό που ασχολείται με τις παθήσεις του πρωκτού πολλές φορές η περιγραφή και μόνο των συμπτωμάτων από τον ασθενή αρκεί για να τεθεί η διάγνωση της ραγάδας. Παρ’ όλα αυτά, σε κάθε περίπτωση απαιτείται η λήψη λεπτομερούς ιστορικού και η διενέργεια κλινική εξέτασης. Είναι ιδιαίτερα σημαντικό οι χειρισμοί στην περιοχή να είναι ήπιοι και να υπάρχει συνεχής λεκτική επικοινωνία με τον ασθενή, ώστε να νιώσει ασφάλεια και ότι δεν πρόκειται να πονέσει.
Επειδή, όμως, συχνά αυτοί οι άνθρωποι υποφέρουν για αρκετό χρονικό διάστημα και ειδικότερα όταν υπάρχει συνοδός υπερτονία του σφιγκτήρα, μπορεί να μην καταστεί δυνατή η επισκόπηση και η ψηλάφηση της ραγάδας, παρά μόνο μετά από χορήγηση αναισθησίας.